stanford-oval/wikipedia huggingface dataset:
איוואן שאריץ'

| --- | --- |

הארכיבישוף איוואן שאריץ'  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  27 בספטמבר 1871 טראווניק, האימפריה האוסטרו-הונגרית האימפריה האוסטרו-הונגרית
 פטירה:  16 ביולי 1960 (בגיל 88) מדריד,  המדינה הספרדית
 מדינה:  ממלכת יוגוסלביה, המדינה העצמאית של קרואטיה
 מקום קבורה:  קתדרלת "הלב הקדוש" בסרייבו
 מקום מגורים:  סרייבו
 כינויים נוספים:  "האוונגליסט"
 ידוע בשל:  ההסתה לפגיעה ביהודי סרייבו ובשדידת רכושם
 תפקיד:  הארכיבישוף המטרופוליטני של הארכידיוקסיה במזרח בוסניה
 תואר:  חשמן
 תקופת כהונה:  1922–1945
 מפלגה:  אוסטאשה
 השקפה דתית:  הכנסייה הקתולית 
 
הארכיבישוף ד"ר איוואן שָארִיץ' (בקרואטית: Ivan Šarić;‏ 27 בספטמבר 1871, טראווניק, האימפריה העות'מאנית – 16 ביולי 1960, מדריד, המדינה הספרדית) היה איש דת קתולי-קרואטי אשר כיהן כארכיבישוף המטרופוליטני של הארכידיוקסיה במזרח בוסניה במהלך מלחמת העולם השנייה, שמרכזה בסרייבו. שאריץ' שהיה חבר במפלגת האוסטאשה ותומך נלהב שלה, הסית את כמריו וקהל מאמניו להרוג ביהודי סרייבו ולשדוד את רכושם. הוא אישית עסק בשוד רכוש וקרקעות של יהודי העיר.
קורות חייו > ראשית חייו ומינויו

איוואן שאריץ' נולד בטראווניק להורים ממוצא קרואטי. ב-1894 הוסמך לכמורה בסרייבו וקיבל משרה בארכידיוקסיה של מזרח בוסניה. ב-28 באוקטובר 1908, ערך שאריץ' את טקס תפילות האשכבה למשורר סילביה סטרהימיר קרנצ'ביץ' שמת למחרת. שאריץ' נודע כלאומן קרואטי ומתנגד חריף לכנסייה האורתודקסית הסרבית. ב-1922 מונה לארכיבישוף המטרופוליטני של הארכידיוקסיה. הוא החל להפיץ את השבועון "Nedjelja" (מקרואטית: יום ראשון) והפצתו נאסרה על ידי שלטונות ממלכת יוגוסלביה בשל הגוון הלאומני-קרואטי בו נקט השבועון. רכש דוקטורט בתאולוגיה מאוניברסיטת זאגרב והוציא לאור מספר ספרים ומאמרים העוסקים בנצרות הקתולית.
קורות חייו > מלחמת העולם השנייה ואחריתו

לפי עדותו של שאריץ' עצמו, עוד ב-1934 הוא הצטרף לאוסטאשה. לאחר כיבוש ממלכת יוגוסלביה על ידי גרמניה הנאצית וכינון ממשלת הבובות של האוסטאשה, הוחל ברדיפות יהודים. הארכידיוקסיה הבוסנית הפיצה את השבועון: "Katolički tjednik" (מקרואטית: השבוע הקתולי) ובו פרסם שאריץ' דברי הסתה כנגד יהודים וסרבים. שאריץ' פעל בקרב כמריו לעידוד הצטרפותם למנגנון ההשמדה של שלטון האוסטאשה והסית ללא הרף בקרב קהל מאמניו לפגיעה פיזית ביהודים ושדידת רכושם. הוא תמך בגלוי במעשי הרצח של אנשי האוסטאשה ועודד אותם. שאריץ' שדד באופן אישי רכוש וקרקעות של יהודי סרייבו.
בעיתונו כתב:
”התנועה לשחרור העולם מהיהודים היא תנועה להתחדשות הכבוד האנושי. אלוהים עומד מאחורי תנועה זו”
”די לנימוקים הטיפשיים הגורסים כי נגד הרע והנפשע יש להילחם בצורה אצילית...יש לטאטא את הכנסייה מהזוהמה ביד ברזל”
מכתביו עולה, כי נציגי הוותיקן ידעו על מעשי השוד שביצע וביקשו ממנו שהמעשים יתבצעו לא באופן בולט, כדי לא לסבך את הכנסייה הקתולית. ראש הכנסייה הקתולית במדינת קרואטיה העצמאית החשמן אלויזיה סטפינאץ ידע על המעשים אך לא פעל להפסקתם ולא גינה אותם. ב-1945 נמלט שאריץ' לקלגנפורט שבאוסטריה ומשם מולט בסיוע בכירי הכנסייה הקתולית למדריד. הוא נפטר במדריד ב-1960 והוא בן 88 ובהמשך הועבר לקבורה בסרייבו.
הערות שוליים

↑  מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמוד 279, הערת שוליים 7.
1 2 3 4  מנחם שלח (עורך), תולדות השואה - יוגוסלביה, עמודים 286-283.
↑  מנחם שלח (עורך), תולדות השואה - יוגוסלביה, עמוד 308, הערת שוליים 91.
| --- | --- |
בקרת זהויות :  BnF: cb11313020c (data)  GND: 124430538  ISNI: 0000 0001 1677 9045  LCCN: n88142087  NKC: js2013775241  NTA: 287939944  VIAF: 79016821   WorldCat (עם VIAF): 79016821
אטומס פור פיס

| --- | --- |

אטומס פור פיס
 מקום הקמה:  לוס אנג'לס 
 תקופת הפעילות:  מ-2009
 סוגה:  רוק נסיוני, IDM
 חברת תקליטים:  אקס-אל רקורדינגס
 atomsforpeace.info
 חברים
 תום יורק   פלי   נייג'ל גודריץ'   ג'ואי וורנקר   מאורו רפוסקו
 
אטומס פור פיס (באנגלית: Atoms For Peace) היא סופרגרופ אמריקאית שנוסדה ב-2009. חברים בה סולן רדיוהד תום יורק, בסיסט רד הוט צ'ילי פפרז פלי, המפיק נייג'ל גודריץ', המתופף ג'ואי וורנקר, ונגן הפרקשן מאורו רפוסקו. ב-2013 הוציאה הלהקה לאור את אלבום הבכורה שלה, Amok.
שם

עד פברואר 2010, ללהקה לא היה שם רשמי, והם נודעו כ"??????" או כ"Thom Yorke????". באתר הרשמי של פסטיבל קואצ'לה הלהקה הופיעה בפשטות כ"תום יורק". שמה של הלהקה הוכרז באתר של רדיוהד בידי תום יורק, לצד ההכרזה על סיבוב הופעות בארצות הברית ב-2010. ב-10 במרץ 2010 יורק צייץ בטוויטר - "החלטנו לקרוא לעצמנו אטומס פור פיס. מקווים שאתם אוהבים את השם... נדמה שזה ברור לחלוטין". באתר הלהקה, מתחת לשם שלהם, מופיע הציטוט "Nerth Nuclerek? Na Vynnav" בשפה הקורנית, אשר משמעותו "אנרגיה גרעינית? לא תודה". הציטוט לקוח מ"השמש המחייכת", סמל בינלאומי כנגד אנרגיה גרעינית שתורגם ל-49 שפות.
"אטומס פור פיס" (אנ') הוא גם שמו של נאום מפורסם שנשא נשיא ארצות הברית דווייט אייזנהאואר בעצרת הכללית של האומות המאוחדות, ב-1953.
היסטוריה

חברי הלהקה הופיעו לראשונה בלוס אנג'לס ב-2 באוקטובר 2009, בהופעה בה הם ניגנו את אלבום הבכורה של תום יורק, The Eraser, במלואו, לצד מספר שירים חדשים והשיר Paperbag Writer של רדיוהד. לאחר מכן הופיעו פעמיים נוספות בלוס אנג'לס ב־4-5 באוקטובר של אותה שנה. הלהקה, אז נטולת שם, יצאה לסיבוב הופעות קצר בן 8 הופעות בערים גדולות בארה״ב, עם Flying Lotus כמופע פותח. באפריל 2010 הלהקה הופיעה בפסטיבל קואצ'לה בשם ״??????״.
ב-5 באפריל ביצעה הלהקה שיר שתואר בידי יורק כ״שיר השיתופי הרשמי הראשון של הלהקה״, השיר, Judge, Jury and Executioner, שבוצע לראשונה בהופעות הראשונות בלוס אנג'לס, חולק את שמו עם שיר של רדיוהד מהאלבום Hail To The Theif, ״Myxomatosis. (Judge, Jury, and Executioner.)״.
בעקבות ההופעה בפסטיבל קואצ'לה, הופיעה הלהקה בפסטיבל Fuji Rock 2010, ההופעה היחידה של הלהקה מחוץ לארה״ב עד אז. בפברואר 2013, הוכרז שאטומס פור פיס תופיע בעוד שני פסטיבלים מחוץ לארה״ב: פסטיבל מאלט! ופסטיבל פוהודה.
השפעות

תום יורק ציין שחברי הלהקה התחברו סביב אהבה משותפת למוזיקת אפרוביט. בראיון הוא סיפר שאלבום הבכורה הוא ״תוצר של להיפגש, להשתכר ולהאזין ביחד לפלה קוטי״.
חברי הלהקה

תום יורק - סולן, גיטרות, פסנתר, קלידים, כלי הקשה
פלי - גיטרה בס, מלודיקה, קלידים
נייג'ל גודריץ' - קלידים, סינתיסייזרים, גיטרות, כלי הקשה, קולות רקע
מרקו רפוסקו - כלי הקשה, מרימבה
ג'ואי וורנקר - תופים
דיסקוגרפיה

Amok ‏(2013)
הערות שוליים

↑  תום יורק נותן שם ללהקת הסולו, מכריז על סיבוב הופעות בארצות הברית, פיצ'פורק, 25 בפברואר 2010
↑  הציוץ של תום יורק בדבר שם הלהקה
↑  אטומס פור פיס, בבלוג An Helghyer
↑  אטומס פור פיס משחררים את ״Judge Jury and Executioner״: האזינו, באתר בילבורד, 7 בינואר 2013
↑  אטומס פור פיס, Buffalo Daughter ונוספים נוספים לפסטיבל פוג'י רוק, דה ספייס לאב, 29 באפריל 2010
↑  תום יורק מרדיוהד מגיע עם הפרויקט החדש שלו, Atoms For Peace, באתר פוהודה, 19 בפברואר 2013
↑  Thom Yorke: minimalism Amok, The Age, February 9, 2013
| --- | --- |
בקרת זהויות :  BnF: cb167107459 (data)  GND: 1033964646  ISNI: 0000 0004 7000 5595  LCCN: no2013022544  MusicBrainz: 9e299bee-d7e2-49f3-8cd7-d6b28ab204d1  VIAF: 296981168   WorldCat (עם VIAF): 296981168
אוקלנד (קליפורניה)

אוקלנד (באנגלית: Oakland) היא העיר הגדולה ביותר במחוז אלמידה של מדינת קליפורניה שבארצות הברית, ומושב המחוז.
העיר שוכנת בצידו המזרחי של מפרץ סן פרנסיסקו, דרומית לעיר ברקלי. מעברו השני של המפרץ נמצאת העיר סן פרנסיסקו.
נכון לשנת 2018 התגוררו בעיר 428,827 תושבים. העיר היא השלישית בגודלה באזור מפרץ סן פרנסיסקו, אחרי סן חוזה וסן פרנסיסקו, השמינית באוכלוסייתה בקליפורניה וה-45 בארצות הברית.
בשנת 2012 כונתה העיר "עיר החטאים החדשה" בעקבות ריבוי מועדוני הלילה וברים רבים שנפתחו בעיר המושכים אליה אזרחים רבים.
היסטוריה

העיר אוקלנד נוסדה בשנת 1852. בשנת 1906 גדלה העיר באופן משמעותי לאחר שנמלטו אליה רבים מתושבי סן פרנסיסקו ונשארו לגור בה, מאחר שזו נהרסה ברעידת אדמה ושריפה.
בתקופת מלחמת העולם השנייה נבנו במספנות בעיר אוניות המלחמה של ארצות הברית, דבר שהוביל לגידול העיר, ולהגירה של שחורים אשר עבדו במספנות, אל העיר. לאחר המלחמה נסגרו המספנות, דבר שהוביל לאבטלה רבה בקרב שחורים ולשיעורי פשיעה גבוהים - בעיה שמאפיינת את אוקלנד עד היום. מצב כלכלי וחברתי זה הוביל לעלייתה של תנועת הפנתרים השחורים בשנות ה-60 וה-70 של המאה ה-20 וב-1980 הגיעה אוכלוסיית העיר השחורה לשיא עם 47% מכלל התושבים.
אוקלנד ידועה כעיר הולדתם של ראפרים רבים, כדוגמת אם סי האמר.
ב-17 באוקטובר 1989 החרידה את אוקלנד רעידת אדמה גדולה - 7.1 בסולם ריכטר. עיקר הנזק היה במערכת הכבישים המהירים החוצים אותה, ובפרט כביש דו-קומתי שהתמוטט ו-42 איש נספו. ב-20 באוקטובר 1991 ניזוקה אוקלנד בשריפה גדולה שהשתוללה בגבעות שבמזרחה. השריפה גרמה למותם של 25 אנשים והרס 2,449 בתים, בנזק כולל של 1.5 מיליארד דולר.
ב-29 במאי 2020, במהומות שפרצו בעיר במחאה על רצח ג'ורג' פלויד בעת מעצרו בידי שוטר במיניאפוליס מספר ימים לפני כן, נורו שני שוטרים של שירות האבטחה הפדרלי של ארצות הברית. אחד מהם מת מפצעיו.
גאוגרפיה

שטח העיר 202.4 קמ"ר, מתוכם 145.2 קמ"ר שטחי יבשה, ו-57.2 קמ"ר שטחי מים (28.28% מים).
במרכז שטח העיר אוקלנד שוכנת פידמונט, שהיא עיירה נפרדת.
אקלים

אוקלנד מאופיינת באקלים ים-תיכוני קליפורני חמים במהלך הימים, עם ערפילים בשעות הלילה. הטמפרטורה הממוצעת היא 13 מעלות צלזיוס - מעט קריר יותר מהממוצע בקליפורניה. הטמפרטורות השכיחות נעות בין 9 - 17 מעלות צלזיוס. השנה הגשומה ביותר הייתה 1940 עם 982 מ"מ גשם, השנה היבשה ביותר הייתה 1910 עם 305 מ"מ גשם בלבד. הכי הרבה גשמים בחודש אחד ירדו ב-1911 בחודש ינואר עם 390 מ"מ. הכי הרבה משקעים ביממה אחת ירדו ב-12 בפברואר 1904 עם 108 מ"מ.
דמוגרפיה

אוקלנד היא עיר בעלת אחוז גבוה יחסית של אפרו-אמריקאים. בעבר היוו השחורים כמחצית מהאוכלוסייה. נכון לשנת 2019 כרבע מאוכלוסיית אוקלנד מזדהים כאפרו-אמריקאים, אוקלנד היא אחת מעשר הערים הראשונות לפי ריכוז האוכלוסייה השחורה בקליפורניה, והגדולה שביניהן.
| שנה | אוכלוסייה |
| --- | --- |
1880: 34,555
1890: 48,682
1900: 66,960
1910: 150,174
1920: 216,261
1930: 284,063
1940: 302,163
1950: 384,575
1960: 367,548
1970: 361,561
1980: 339,337
1990: 372,242
2000: 399,484
2007: 415,492
| גזע | 1940 | 1970 | 1990 | 2010 | 2018 |
| --- | --- | --- | --- | --- | --- |
| לבן | 95.3% | 59.1% | 32.5% | 34.5% | 35.06% |
| לא היספני | - | 52.0% | 28.3% | 25.9% |  |
| שחור- אפרו אמריקני | 2.8% | 34.5% | 43.9% | 28.0% | 23.18% |
| היספני ולטיני | - | 7.6% | 13.9% | 25.3% |  |
| אסייתי | - | 4.8% | 14.8% | 16.8% | 15.32% |
ממשל

ראש העיר נבחר אחת לארבע שנים עם מגבלה לשתי קדנציות, כמו כן כל ארבע שנים ישנן בחירות לשמונת חברי מועצת העיר אולם להם אין מגבלה. חבר המועצה לארי ריד המשמש גם כסגן ראש העיר נבחר לקדנציה חמישית ב-2012. ב-1998 נבחר ג'רי בראון, מושל קליפורניה לשעבר ומתמודד לנשיאות ארצות הברית, לראש העיר. הוא ניצל את היותו דמות מפורסמת כדי למשוך עסקים שונים לעיר ויזם תוכנית לשיקום מרכז העיר. ב-2006 החליף אותו רון דלומס, שהיה חבר בית הנבחרים של ארצות הברית שנים רבות.
בבחירות לנשיאות ארצות הברית, המועמד הרפובליקני האחרון שקיבל שליש מהקולות בעיר היה ריצ'רד ניקסון ב-1968 ומאז אחוז ההצבעה למועמד הרפובליקני יורד מדי מערכת בחירות. אוקלנד נחשבת לאחת הערים הליברליות ביותר בארצות הברית והיא נחשבת למחוז הקונגרס הדמוקרטי הרביעי בגודלו בארצות הברית.
תחבורה

בעיר נמצא שדה התעופה הבינלאומי אוקלנד.
באוקלנד נמצא נמל אוקלנד - אחד משלושת הנמלים הגדולים ביותר במערב ארצות הברית. הנמל הוא העמוס ביותר במפרץ סן פרנסיסקו והחמישי בארצות הברית.
בין סן פרנסיסקו לאוקלנד עובר גשר המפרץ, כביש אגרה, שהמקטע המזרחי שלו הוא אחד הגשרים הרחבים בעולם (היה הרחב בעולם בעת פתיחתו בשנת 2013).
ערים תאומות

רוסיה נחודקה, רוסיה
הרפובליקה העממית של סין דאליין, הרפובליקה העממית של סין
יפן פוקואוקה, יפן
ג'מייקה אוצ'ו ריוס, ג'מייקה
גאנה סקונדי-טקורדי, גאנה
קובה סנטיאגו דה קובה, קובה
הערות שוליים

↑  Eric Ting, Federal Protective Services officer shot and killed in Oakland, FBI says, SFGATE, ‏May 30, 2020
↑  Chris Kolmar, California Cities With The Largest Black Population For 2020, RoadSnacks, ‏December 21, 2019
↑  אוכלוסיית 100 הערים הגדולות בארצות הברית: 1790 עד 1990: Gibson, Campbell – U.S. Bureau of the Census, June 1998
↑  הערכה של מחלקת הסקרים של ארצות הברית
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007552523405171  BNE: XX6184464  BnF: cb12566437f (data)  GND: 4117963-8  LCCN: n79118971  LNB: 000318240  MusicBrainz: 6195f381-5711-4655-bf7c-75918c04b201  NARA: 10045920  NKC: ge417839  SUDOC: 06934115X  VIAF: 125244396   WorldCat (עם VIAF): 125244396
איגוד תעשיית ההקלטות הבולגרי

| --- | --- |

 מדינה:  בולגריה 
 מטה הארגון:  סופיה 
 תקופת הפעילות:  1996–הווה (כ־28 שנים) 
 www.bamp-bg.org
 
איגוד תעשיית ההקלטות הבולגרי (בבולגרית: Българска асоциация на музикалните продуценти; באנגלית: Bulgarian Association of Music Producers; בראשי תיבות: BAMP) הוא ארגון ללא כוונת רווח, המייצג את תעשיית ההקלטות בבולגריה. האיגוד נוסד ב-1996, והוא מגנה על זכויות יוצרים. המוקד העיקרי של האיגוד הוא לסייע לרשויות המוסמכות בארגון ולתאם פעילויות הקשורות למאבק בפירטיות למוזיקה. הפדרציה הבינלאומית לתעשייה הפונוגרפית הכירה באיגוד ב-1999.
ב-2009–2015, האיגוד הרכיב 2 מצעדי פזמונים: אחד מקומי, ואחד בין-לאומי. מאז 5 בינואר 2017, המצעדים מורכבים על ידי פרופון (איט').
בראש האיגוד עומדת סטניסלבה ארמוטליבה.
ראו גם

הפדרציה הבינלאומית לתעשייה הפונוגרפית
רשימת שוקי המוזיקה המוקלטים הגדולים ביותר
הערות שוליים

↑  "БАМП – Българската асоциация на музикалните продуценти" (בבולגרית). ארכיון מ-2008-06-03. נבדק ב-17 בספטמבר 2013. {{cite web}}:  (עזרה)
↑  ארכיונים של המצעד "Airplay Top 5", שהיה בין השנים 2009–2015
אליאכסנדר בראנקוב

| --- | --- |
אין תמונה חופשית
 לידה:  28 באוקטובר 1981 (בן 42) מינסק, ברה"מ 
 מדינה:  בלארוס 
 מקום מגורים:  אקוודור 
 
אליאכסנדר ניקולאביץ' בראנקוב (בבלארוסית: Аляксандр Баранкоў) הוא שוטר בלארוסי בדימוס, בדרגת סרן, שנודע כחושף שחיתויות. הוא טען לשחיתות בזרועות המשטרה בבלארוס והתמודד בעצמו עם אישומים בבלארוס בגין שוחד והונאה, וקיבל מעמד פליט פוליטי באקוודור בטענה שנרדף על ידי ממשלת בלארוס. הוא עוכב באקוודור בשנים 2010 וב-2012, כאשר דרישותיה של בלארוס להסגירו נשקלו על ידי בית הדין הלאומי באקוודור (CNJ) ושתי הבקשות נדחו.
קריירה

אלכסנדר בראנקוב היה שוטר במשטרת בלארוס, לאחר שסיים את שירותו בצבא בדרגת סרן. הוא מילא תפקיד של חוקר פשעים כספיים.
בראנקוב טוען שבעת עבודתו כשוטר בבלארוס הוא מצא עדויות לשחיתות בסוכנויות משטרה ובארגונים מסחריים ממשלתיים. הוא העלה טענות אלה במהלך תביעות בית משפט בבלארוס נגדו כתגובה. טענותיו פורסמו בתחילה בבלוג. בשנת 2008 הוא עבר לאקוודור. ב-17 באוגוסט 2012 אמר כי הוא "חשף טבעת הברחת נפט בה היו מעורבים בכירים בממשלו של הנשיא אלכסנדר לוקשנקו, כולל קרובי משפחה של המנהיג". הוא תיאר את המידע שלו כ"נפיץ".
הליכים משפטיים

באמצע שנת 2009 האשימה הוועדה לביטחון המדינה של הרפובליקה של בלארוס (ק.ד.ב.) את בראנקוב בקבלת שוחד ובהונאה. בראנקוב עזב את בלארוס בשנת 2008, לפני שהוגש האישום, על פי מגזין "טיים", או ביולי 2009, לאחר הגשת שני כתבי אישום, כך על פי הכוחות הדמוקרטיים המאוחדים של בלארוס (UDF). בתיקים באקוודור הקשורים למקרה נאמר כי בראנקוב לכאורה "ניסה לסחוט את עובדי חברת Total Oil, בדרישה לתשלומים של עד 60,000 דולר לפחות בשמונה הזדמנויות."
בנובמבר הואשם על ידי הרשויות בבלארוס בבגידה.
הליכים משפטיים > אקוודור

בשנת 2010 הגישה בלארוס בקשה להסגרתו של בראנקוב מאקוודור בדרישה למעצר מונע. הוא עוכב מ-1 ביוני 2010 עד 22 ביולי 2010 בטענה שתוקף אשרת השהייה שלו פג. האינטרפול תיאר את מעצרו בשנת 2010 כדוגמה ל"הצלחה בינלאומית" בפעולותיה.
בקשת ההסגרה משנת 2010 נדחתה על ידי נשיא בית הדין הארצי לצדק של אקוודור (CNJ) קרלוס רמירז ב-28 באוקטובר 2011, תוך ציון אי סדרים פרוצדורליים וחוסר ערבויות לכך שבראנקוב לא יעבור טיפול אכזרי, בלתי אנושי או משפיל. הפסיקה הותירה את האפשרות כי בלארוס תוכל להגיש בקשה נוספת.
בראנקוב נעצר שוב ב-7 ביוני 2012, מספר שבועות לפני ביקורו של נשיא בלארוס אלכסנדר לוקשנקו ב-28 ביוני באקוודור. הדיון בבית המשפט נערך ב-21 ביוני. ב"טיים" דיווחו כי בראנקוב נעצר לאחר ביקורו של לוקשנקו. זוגתו של בראנקוב, מייבל אנדרד, תיארה את המעצר השני כהפרה חמורה של זכות המקלט, וקבעה כי בראנקוב מסתכן בעונש מוות אם יוסגר. בשלהי יולי פתח בראנקוב בשביתת רעב במחאה על אובדן אפשרי של מעמד הפליט והסגרתו. הוועדה הבין-אמריקאית לזכויות אדם דנה בבקשה כאמצעי זהירות שנועד "למנוע נזק בלתי הפיך". ב-23 באוגוסט, לפני החלטת בית הדין לצדק, הצהיר סגן שר החוץ האקוודורי מרקו אלבוחה, ש"אקוודור תשים את הדגש על אי הסגרה של אזרח שחייו בסכנה, מפני עונש מוות או חיים בכלא". ההסגרה הייתה מחייבת אישור של נשיא אקוודור, רפאל קוריאה, שקבע כי אם בית הדין יאפשר את ההסגרה, אז הוא יכול לסרב להסגרה "כמוצא אחרון." הוא הצהיר, "אנו דוחים כל התקפה על זכויות אדם (או) רדיפה פוליטית".
ב-29 באוגוסט 2012 הודיע בין הדין לצדק של אקוודור כי מעמד הפליט של בראנקוב היה מוצדק ודחה את בקשת ההסגרה לבלארוס.
מקלט מדיני

בראנקוב קיבל מעמד של פליט מדיני באקוודור ב-23 ביולי 2010 בטענה שנרדף בבלארוס "בגלל גילוי השחיתות של הנשיא אלכסנדר לוקשנקו". מעמד הפליט של בראנקוב אושר על ידי בית הדין ב-29 באוגוסט 2012 בתגובה לבקשת בלארוסית להסגרתו. מעמדו הושווה על ידי ה"גרדיאן", מגזין Time ו-Associated Press למעמדו של ג'וליאן אסאנג', שקיבל מעמד של פליט מדיני על ידי אקוודור באוגוסט 2012 ועמד בפני הסגרה לבריטניה.
הערות שוליים

↑  Assange y el bielorruso que pone a Ecuador ante un dilema , BBC Mundo, 21 de agosto de 2012
↑  ""Платформа" папрасіла Эквадор не выдаваць Баранкова" (בבלארוסית). Belsat TV. 2012-06-26.
↑  "Policeman escaped from Lukashenko, on hunger strike in Ecuador prison". United Democratic Forces of Belarus. 2012-07-31.
↑  La contradictoria historia del bloguero bielorruso que Ecuador quiere extraditar , The Clinic, 21.08.2012
↑  "INTERPOL-led global operation results in fugitive arrests across the world". Interpol. 2010-07-23.
↑  "Wanted - Barankov, Aliaksandr". Interpol. 2009.
↑  "Alexander Lukashenko makes official visit to Ecuador". President of Belarus Press Service. 2012-06-30.
↑  Bielorrusia y el 'efecto boomerang' del caso Assange en Ecuador, RTVE, 20.08.2012
↑  "Julian Assange: words reveal world according to WikiLeaks founder". The Guardian. 2012-07-19.
אליזבת דריימאקר

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  23 ביולי 1893 
 פטירה:  30 באוקטובר 1969 (בגיל 76) 
 מדינה:  בלגיה 
 מידע חסידת אומות העולם
 פרסים והוקרה:  חסידת אומות העולם (12 בנובמבר 2013) 
 קישורים חיצוניים
 יד ושם:  אליזבת דריימאקר
 
אליזבת דריימאקר (בהולנדית: Elisabeth Dereymaeker; ‏23 ביולי 1893 – 30 באוקטובר 1969) הייתה אשה בלגית, אשר החביאה בביתה שתי ילדות יהודיות במהלך הכיבוש הגרמני של בלגיה במלחמת העולם השנייה ועל ידי כך הצילה את חייהן. היא הוכרה כחסידת אומות העולם.
ביוגרפיה

אליזבת דריימאקר, גרמניה במקור, הייתה נשואה לדוור בלגי וילדה לו תשעה ילדים. המשפחה, שהתפרנסה בדוחק, גרה באנדרלכט, פרוור של העיר בריסל. בין שכניה הייתה משפחת אילזיצר (Ilzycer) היהודית, שמוצאה היה מפולין. המשפחה התגוררה בעליית גג של בית לאחר שאולצה לעזוב את ביתה המקורי ועסקו של האב נסגר.
באפריל 1943, במהלך הכיבוש הגרמני של בלגיה, הגיעו אנשי הגסטאפו לעצור את בנות המשפחה היהודית, לאחר שאבי המשפחה יצחק כבר נעצר מוקדם יותר באותו יום במפעל שבו עבד. שתי בנות המשפחה הצעירות, ג'ני ופרנסין (בנות 11 ושנתיים) שיחקו מחוץ לבית ביחד עם אחת מבנותיה של דריימאקר. כשראתה דריימאקר את מכונית הגסטאפו, הורתה מיד לילדות להתרחק כדי שהן לא יחזרו לביתן וייתפסו. היא עצמה מחתה בקול נגד מאסר המשפחה היהודית, אך ללא הועיל. אנשי הגסטאפו עצרו את אם המשפחה פסיה חיה ואת בתה הגדולה מינה, בת 15. הן ויצחק נאסרו במחנה המעבר מכלן ובהמשך שולחו למחנה אושוויץ, שם נרצחו.
לאחר שהסתלקו הגרמנים לקחה דריימאקר את שתי הילדות היהודיות אל ביתה והעבירה הודעה לדודתן רוזה דמברובסקה על אשר קרה. שני בניה הגדולים טיפסו אל דירת עליית הגג החתומה של משפחת אילזיצר כדי להביא בגדים לילדות. דריימאקר הסתירה אותן בביתה ביחד עם ילדיה במשך מספר ימים עד שהגיעה הדודה ולקחה אותן למקומות מסתור אחרים (ג'ני השתכנה עם בני הזוג אופלט). שתי הילדות נשארו בחיים לאחר השואה.
בחודש נובמבר 2013 הכיר מוסד יד ושם באליזבת דריימאקר כחסידת אומות העולם. טקס ההכרה נערך בבלגיה במעמד בני משפחתה.
בשנת 2020 החל נכדה של דריימאקר, ז'אן לוק בודסון (Jean-Luc Bodson), בכהונתו כשגריר בלגיה בישראל.
אחד למיליון (שיר)

ערך זה עוסק בשיר. אם התכוונתם לתוכנית טלוויזיה ישראלית בעלת אותו שם, ראו .
"אחד למיליון" הוא סינגל שהוקלט על ידי הזמר הישראלי ליאור נרקיס בהשתתפות הזמרת נרקיס. הוא יצא לאור ב-9 בינואר 2022, על ידי חברת התקליטים הליקון, כסינגל שלא מתוך אלבום. השיר נכתב על ידי נרקיס וצליל קליפי, והופק על ידי תומר בירן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-560 אלף מיליון השמעות.
השיר הגיע למקום הראשון במצעד הסיגנלים הישראלי של המדיה פורסט.
רקע

ב-14 בדצמבר 2021 הכריז ליאור על שיתוף הפעולה החדש שלו עם נרקיס בהופעתו בהאנגר 11 בתל אביב-יפו. הוא ציין בפני הקהל כי השיר הבא שלו יהיה בהשתתפות זמרת מוכרת ישראלית, ולאחר מכן הזמין את נרקיס לביצוע "אחד למיליון".
וידאו קליפ

לא פורסם וידאו קליפ רשמי לשיר. ביום צאת השיר, ב-9 בינואר 2022, פורסם בערוץ היוטיוב הרשמי של ליאור האודיו של "אחד למיליון" עם העטיפה שלו כרקע. נכון ליולי 2024 עומד מונה הצפיות של האודיו על למעלה מ-3.4 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 9 בינואר 2022 | הזרמת מוזיקה • הורדה דיגיטלית | הליקון |  |
הערות שוליים

↑  אחד למיליון - ליאור נרקיס ונרקיס - ספוטיפיי
↑  אריאל פייגלין, אחד למיליון: ליאור נרקיס והזמרת נרקיס חושפים בהפתעה דואט חדש, באתר ערוץ 7, 15 בדצמבר 2021
↑  אחד למיליון - ליאור נרקיס ונרקיס - אפל מיוזיק
איגור רכינוב

איגור רכינוב (נולד ב-20 בנובמבר 1975) הוא פרופסור מן המניין לכימיה במחלקה למדעי הטבע והחיים באוניברסיטה הפתוחה.
ביוגרפיה

רכינוב נולד בטשקנט שבברית המועצות לשעבר ועלה עם משפחותו לישראל בנעוריו. למד בתיכון בן צבי בגבעתיים, סיים תואר ראשון בכימיה בהצטיינות בשנת 2000 ודוקטורט בכימיה פיזיקלית (בהנחייתו של פרופ׳ סרגיי צ׳סקיס) בהצטיינות יתרה בשנת 2006. את כל תאריו רכש באוניברסיטת תל אביב. עם סיום הדוקטורט קיבל מלגת מקרן פולברייט היוקרתית ושהה למשך שלוש שנים במחלקה לכימיה באוניברסיטת קליפורניה בסנטה ברברה. בשנים 2009–2010 עבד כבתר דוקטורט במכון ויצמן למדע ובשנת 2010 הצטרף לסגל המחלקה למדעי הטבע והחיים באוניברסיטה הפתוחה בסגל ההוראה. בשנת 2011 הועלה לדרגת מרצה בכיר, בשנת 2016 התמנה לפרופסור חבר ובשנת 2023 התמנה לפרופסור מן המניין. הוא ראש תחום הכימיה במחלקה ובשנים 2014 עד 2017 כיהן בראש המחלקה. כמו כן, כיהן כנשיא האגודה הישראלית לוואקום וארגן של מספר כנסים לאומיים מרכזיים בתחום חומרים, ננוטכנולוגיה ומדע פני שטח.
תחומי מחקר

תחום מחקרו העיקרי של רכינוב הוא המנגנונים האחראים על ייצור של ננו-חומרים בפאזה גזית בטמפרטורות גבוהות. חומרים אלה משמשים להפחתה של פליטת מזהמים ברפואה, בתעשיית גלאים וכקטליזטורים חדשניים בתעשייה הכימית. רכינוב בנה רשת ענפה של שיתופי פעולה עם חוקרים בגרמניה באוניברסיטת גוטינגן ואוניברסיטת דואיסבורג-אסן.
מחקרו של רכינוב מבוצע בשיטות ניסיוניות מתקדמות כדי למפות את שרשרת התגובות המורכבת אשר מובילה ליצירה של ננו-חלקיקים. בנוסף, חלק ניכר מהפעילות המחקרית שלו מוקדש להבנה בסיסית של אינטראקציה בין מולקולות בפאזה גזית לפני שטח של מוצקים קטליטיים – מתכות ותחמוצות של מתכות. מחקריו הובילו לפריצות דרך חשובות בהבנת מנגנון היצירה של ננו חלקיקים מחומרי מוצא גזיים ובהבנת מעברי האנרגיה בין מולקולות ופני שטח של מוצקים העומדים בבסיסה של קטליזה כימית הטרוגנית.
עבודותיו ראו אור בבמות פרסום מובילות כגון: Science, Nature Chemistry, Physical Chemistry Chemical Physics, JACS. הוא גם זכה במענקי מחקר יוקרתיים מההקרן הלאומית למדע, משרד האנרגיה, קרן וולקסווגן, קרן פזי ומלגת מרקטור של הקרן הגרמנית למחקר.
פיתוח קורסים באוניברסיטה הפתוחה

רכינוב פיתח מספר קורסים בתחום הכימיה הפיזיקלית: לייזרים: עקרונות ושימושים, תרמודינמיקה ומעבדה בכימיה פיזיקלית.
משפחתו

נשוי לילנה ומתגורר בראשון לציון.
איוואנה בקרו

| --- | --- |

 לידה:  11 ביוני 1994 (בת 30) ברצלונה, ספרד 
 שם לידה:  Ivana Baquero Macías 
 מדינה:  ספרד ספרד
 תקופת הפעילות:  מ-2004 
 מקום לימודים:  American School of Barcelona 
 פרסים והוקרה:  פרס גויה לשחקנית חדשה (2007) 
 http://ivanabaquero.com
 פרופיל ב-IMDb
 
איוואנה בקרו מסיאס (בספרדית: Ivana Baquero Macías; נולדה ב-11 ביוני 1994) היא שחקנית קולנוע וטלוויזיה ספרדייה. התפרסמה בזכות הופעתה בתפקיד אופליה בסרט הפנטזיה "המבוך של פאן", עליו זכתה בפרס גויה ובפרס סאטורן.